OPLYSNING OM FORTRYDELSESRET

|  |  |
| --- | --- |
| Køber: |  |
| Navn: | Navn: |
| Adresse: | Adresse: |
| Tlf.nr.:Af bebyggelsen på havelod: | Tlf.nr.: |
| Beliggende i haveforeningen: , |

Haveforeningen skal oplyse, at du kan træde tilbage fra (fortryde) en aftale om køb af en fast ejendom, hvis du opfylder de betingelser, der fremgår af dette bilag.

Hvis du vil fortryde dit køb, skal du give sælgeren eller dennes repræsentant samt haveforeningen skriftlig underretning herom inden 6 hverdage. 6-dages fristen regnes fra den dag, aftalen indgås, uanset om aftalen er betinget af et eller flere forhold. Ved beregning af fristen medregnes ikke lørdage, søndage, helligdage og grundlovsdag.

Underretning om, at du vil fortryde købet, skal være kommet frem til sælgeren eller dennes repræsentant og haveforeningen, inden fristens udløb.

Hvis du vil fortryde købet, skal du endvidere betale et beløb (godtgørelse) på 1 procent af den aftalte (nominelle) købesum til sælgeren. Dette beløb skal være betalt inden udløbet af 6-dages fristen. Hvis købsaftalen er indgået eller formidlet for sælgeren af en repræsentant f.eks. haveforeningen, kan denne modtage beløbet på sælgers vegne.

Hvis du har taget ejendommen i brug, f.eks. ved at flytte ind eller lade håndværkere udføre arbejde på ejendommen, skal du inden 6-dages fristens udløb stille ejendommen til sælgerens disposition.

Hvis du har foretaget fysiske indgreb, f.eks. håndværksmæssige ændringer, eller andre forandringer på ejendommen, skal du inden 6-dages fristens udløb tilbageføre ejendommen til i væsentlighed samme stand som før indgrebet eller forandringen.

Hvis du eller andre, der har haft adgang til ejendommen på dine vegne, har beskadiget eller forringet ejendommen på anden måde, skal du inden 6-dages fristens udløb udbedre forholdet, medmindre beskadigelsen eller forringelsen er hændelig.

Frederikssundsvej 304 A ∙ DK-2700 Brønshøj ∙ Tlf. 38 28 87 50 ∙ [www.kolonihave.dk](http://www.kolonihave.dk/) ∙ info@kolonihave.dk ∙ CVR 1615 4628 Medlem af Det europæiske kolonihaveforbund

Hvis købsaftalen er blevet tinglyst, skal du inden 6-dages fristens udløb sørge for, at aftalen kan blive aflyst igen.

Hvis du selv har anmeldt skødet til tinglysning, skal du således fremsende begæring til tinglysningskontoret om at få aftalen aflyst. Hvis det er sælgeren, som har sørget for tinglysning af skødet, skal du foretage det fornødne til aflysning af aftalen, f.eks. kvittere skødet til aflysning.

De nærmere regler om fortrydelsesretten findes i kapitel 2 i lov nr. 391 af 14. juni 1995 om forbrugerbeskyttelse ved erhvervelse af fast ejendom m.v. og i bekendtgørelse nr. 950 af 8. december 1995 om oplysning om fortrydelsesret ved erhvervelse af fast ejendom m.v.

Dato:

Underskrifter:

Køber: Køber: